Συμπλήρωμα

Το συμπλήρωμα, στη βιολογία, είναι ομάδα του μηχανισμού άμυνας του ανθρώπινου οργανισμού. Αποτελείται χημικά από είκοσι πρωτεΐνες οι οποίες απαντώνται στον ορό του αίματος. Αυτές παρουσιάζουν εντονότατη αντιμικροβιακή δράση.

Αποτελεί μέρος του αμυντικού συστήματος και δρα διά της φυσικής ανοσίας του οργανισμού. Η φυσική ανοσία κινητοποιεί τους λεγόμενους φαγοκυτταρικούς μηχανισμούς και έτσι, ως συνέπεια, ενεργοποιεί το συμπλήρωμα. Αυτό λαμβάνει χώρα χωρίς να απαιτείται προηγούμενη έκθεση στον μικροοργανισμό. Το συμπλήρωμα έχει μία παρόμοια δράση -βιοχημικώς- έναντι όλων των μικροβίων. Ωστόσο, ενεργοποιείται και από τη σύνδεση αντιγόνου και αντισώματος. Είναι μέρος του εσωτερικού αμυντικού μηχανισμού.

Το συμπλήρωμα, επίσης, «συνεργάζεται» στενά με την προπερδίνη, οποία είναι μία ομάδα τριών πρωτεϊνών στον ορό του αίματος, οι οποίες συνεργατικά και συνδυαστικά με τις πρωτεΐνες του συμπληρώματος «επιχειρούν» για την καταστροφή των μικροβίων.

Παραπομπές

Ανοσοποιητικό σύστημα